**O B R A Z L O Ž E NJ E**

**Proračuna Grada Ludbrega za 2019. godinu**

Proračun Grada Ludbrega za 2019. god. izrađen je na temelju podataka

o izvršenju Proračuna Grada Ludbrega za razdoblje siječanj – listopad

2018. godine i Uputa za izradu proračuna jedinica lokalne i područne (regionalne) samouprave za razdoblje od 2019. – 2021. god. od Ministarstva financija RH.

Proračun Grada Ludbrega za 2019.godinu po prvi puta je izrađen u skladu s člancima 16.,17., i 29. Zakona o proračunu tj. u proračun su uključeni vlastiti i namjenski prihodi proračunskih korisnika Dječjeg vrtića „Radost“,Knjižnice i čitaonice „Mladen Kerstner“ i Centra za kulturu i informiranje „D.Novak“.

**I P R I H O D I**

Prihodi Proračuna Grada Ludbrega za 2019. godinu planirani su u ukupnom iznosu od 62.179.131,00 kn, od čega porezni prihodi iznose 21.003.000,00 kn, pomoći 29.866.890,00 kn, prihodi od imovine 1.205.600,00 kn, prihodi od administrativnih pristojbi i po posebnim propisima 7.017.635,00 kn, prihodi od prodaje proizvoda i usluga 333.500,00 ,kazne i ostali prihodi 11.000,00 kn i prihodi od prodaje nefinancijske imovine (kapitalni prihodi) 2.741.506,00 kn .

|  |  |  |  |  |  |  |
| --- | --- | --- | --- | --- | --- | --- |
| Red.  br. | VRSTA PRIHODA | PLAN ZA  2018. | STRUKTURA  2018. | PLAN ZA  2019. | STRUKTURA  2019. | INDEKS  2019./18. |
| 1. | POREZNI PRIHODI | 21.635.935 | 43,74 | 21.003.000 | 33,78 | 97,07 |
| 2. | POMOĆI | 15.862.000 | 32,06 | 29.866.890 | 48,04 | 188,29 |
| 3. | PRIHODI OD IMOVINE | 1.246.200 | 2,52 | 1.205.600 | 1,95 | 96,74 |
| 4. | PRIHODI OD ADMIN.PRISTOJ.I PO POSEBNIM PROPIS. | 6.082.804 | 12,30 | 7.017.635 | 11,28 | 115,37 |
| 5. | PRIHODI OD PRODAJE  PROIZVODA I PRUŽENIH USLUGA |  |  | 333.500 | 0,54 |  |
| 6. | KAZNE I OSTALI PRIHODI | 21.000 | 0,04 | 11.000 | 0,01 | 52,38 |
| 7 | PRIHODI OD PRODAJE  NEFINANC.IMOVINE | 3.616.339 | 7,32 | 2.741.506 | 4,40 | 75,81 |
| 8. | PRIMICI OD FINANC.  IMOVINE I ZADUŽIVA. | 1.000.000 | 2,02 |  |  |  |
|  | U K U P N O: | 49.464.278 | 100,00 | 62.179.131 | 100,00 | 125,18 |

**1. Porezni prihodi**

Porezni prihodi planiraju se manje za 632.935,00 kuna u odnosu na 2018.godinu ili za 2,93% manje. U skupini poreznih prihoda smanjenje prihoda u odnosu na 2018.godinu planira se od poreza i prireza na dohodak za 816.935,00 kn.

**2. Pomoći**

U 2019. godini planiraju se ostvariti pomoći u iznosu od 29.866.890,00. U odnosu na 2018. godinu to je povećanje za 14.004.890,00 kuna. Povećanje planirano je iz razloga što su u 2019.godini planirane veće pomoći za realizaciju EU projekata u samom proračunu Grada i jer su pomoći koje planiraju ostvariti proračunski korisnici također uključene u proračun.

U proračunu su planirane slijedeće pomoći:

-2.162.724,00 kuna-tekuće pomoći od inozemnih vlada za realizaciju EU projekata

-201.776,00 kuna-tekuće pomoći iz državnog proračuna a odnose se na sufinanciranje učešća Grada Ludbrega za realizaciju EU projekata

-100.000,00 kuna-tekuće pomoći iz županijskog proračuna za nabavku drva za ogrijev i sufinanciranje manifestacija

-518.000 kuna-kapitalne pomoći iz državnog proračuna za sufinanciranje učešća Grada za realizaciju EU projekta „arheološki park“

-187.552,00 kuna- kapitalne pomoći iz državnog proračuna za sufinanciranje učešća Dječjem vrtiću Radost za realizaciju projekta dogradnje dječjeg vrtića.

-362.500,00 kuna –kapitalna pomoć iz državnog proračuna za sufinanciranje izgradnje prometnice Ul.branitelja Domovinskog rata u Ludbregu.

-255.500,00 kuna- kapitalna pomoć iz državnog proračuna za sufinanciranje ceste u Gospodarskoj zoni Sjever u Ludbregu.

-200.000,00 kuna - kapitalna pomoć iz državnog proračuna za sufinanciranje projektne dokumentacije za Gradsku knjižnicu i čitaonicu.

-103.096,00 kuna- kapitalna pomoć iz državnog proračuna za sufinanciranje uređenja dječjeg vrtića“Radost“.

-319.922,00 kuna - kapitalna pomoć iz državnog proračuna za sufinanciranje strategije prometa Grada Ludbrega.

-1.000.000,00 kuna- kapitalna pomoć iz županijskog proračuna za sufinanciranje izgradnje školske sportske dvorane.

-18.000,00 kuna-tekuće pomoći iz drugih proračuna Dječjem vrtiću „Radost“

-70.650,00 kuna –kapitalne pomoći proračunskim korisnicima iz proračuna koji im nije nadležan-Gradska knjižnica i čitaonica

-7.100.000,00 kuna –kapitalne pomoći iz državnog proračuna temeljem prijenosa EU sredstava za financiranje izgradnje „Arheološkog parka“ u Ludbregu

-2.813.270,00 kuna- kapitalne pomoći iz državnog proračuna temeljem prijenosa EU sredstava za financiranje izgradnje dječjeg vrtića „Radost“

-2.500.000,00 kuna- kapitalne pomoći iz državnog proračuna temeljem prijenosa EU sredstava za financiranje rekonstrukcije Centra za kulturu.

-4.673.900,00 kuna- kapitalne pomoći iz državnog proračuna temeljem prijenosa EU sredstava za financiranje izgradnje šumskih puteva.

-7.280.000,00 kuna- kapitalne pomoći iz državnog proračuna temeljem prijenosa EU sredstava za financiranje za radova na groblju Ludbreg.

**3. Prihodi od imovine**

Planiraju se ostvariti za 3,26% manje nego u 2018. godini ili za 40.600,00 kn manje.

**4. Prihodi od administrativnih pristojbi i po posebnim propisima**

Prihodi od administrativnih pristojbi i po posebnim propisima planiraju se ostvariti za 15,37% više u odnosu na prošlu godinu ili za 934.831,00 kuna više. U ovoj skupini prihoda evidentirana je komunalna naknada ,komunalni doprinos i uplate građana za sufinanciranje izgradnje komunalne infrastrukture. Također u ovoj skupini su i vlastiti prihodi od proračunskih korisnika.

**5.Kazne i ostali prihodi**

U ovoj skupini planirani su troškovi prisilne naplate i novčane kazne primjenom Zakona o komunalnom redu.

**6. Prihodi od prodaje nefinancijske imovine**

Prihodi od prodaje nefinancijske imovine planiraju se ostvariti manje za 874.833,00 kn u odnosu na 2018. godinu. U ovoj skupini prihoda planirana je prodaja građevinskog zemljišta u Poslovnoj zoni Sjever u Ludbregu, prodaja zemljišta ispod „Črn-bela“ i zemljišta s istočne strane svetišta.

**7. Primici od financijske imovine i zaduživanja**

Primici od financijske imovine i zaduživanja nisu planirani u 2019.godini.

U strukturi prihoda 2019.godine dominantnu ulogu imaju pomoći koje u ukupnim prihodima učestvuju sa 48,04 %, zatim porezi sa 33,78%,slijede prihodi administrativnih pristojbi i po posebnim propisima sa 11,28 %, prihodi od prodaje nefinancijske imovine sa 4,40%, prihodi od imovine sa 1,95%,prihodi od prodaje proizvoda i pruženih usluga sa 0,54% i kazne i ostali prihodi sa 0,01%.

**II I Z D A C I**

Ukupni izdaci Proračuna Grada Ludbrega za 2019. godinu iznose

62.179.131,00 kn i u ravnoteži su sa planiranim prihodima .

Ovim proračunom se nastoje zadovoljiti potrebe redovnog funkcioniranja svih područja javne potrošnje, od prosvjete, predškolskog odgoja, kulture, športa, turizma, humanitarnih i socijalnih pomoći do javnih potreba u gospodarstvu i poljoprivredi.

Za program javnih potreba u području gospodarstva i poljoprivrede za

2018. godinu izdvojeno je 13.074.350,00 kn, dok je za program javnih potreba u društvenim i srodnim djelatnostima na području Grada Ludbrega izdvojeno 28.442.694,00 kuna.

Pored ovih izdataka proračunom se osiguravaju sredstva za podmirenje funkcionalnih izdataka Gradskog vijeća, upravnih odjela i sredstva za rad Mjesnih odbora.

Sredstva za zaposlene , materijalne i ostale izdatke planiraju se zadržati na razini 2018. godine što znači da će biti realno niža te se zahtijevaju od svih korisnika mjere racionalizacije i štednje.

Planirana sredstva za financiranje dječjih vrtića i prosvjete iznose ukupno 8.133.957,00 kn što iznosi 38,73 % svih poreznih prihoda Grada Ludbrega.

Prema Zakonu o vatrogastvu izdvojeno je više od 2,0 % od proračunske osnovice planiranih prihoda proračuna 2018.godine ili 550.000,00 kuna za djelatnost vatrogastva što je više od zakonske obveze.

Zbog ograničenih sredstava nije bilo moguće zadovoljiti sve javne potrebe

u društvenim djelatnostima kao i druge korisnike Proračuna Grada, stoga Gradonačelnik apelira na udruge i sve korisnike Proračuna da sa raspoloživim sredstvima zadrže kvalitetu i sadržaje svojih programa te da vlastitim angažmanom i prijavom na natječaje resornih ministarstava i fondova EU pokušaju osigurati dodatna sredstva.